

 **REPUBLIKA HRVATSKA**

#  MINISTARSTVO TURIZMA

Prisavlje 14, 10000 Zagreb

OIB: 87892589782

KLASA: 406-01/17-06/14;

URBROJ: 529-02-16-2;

Zagreb, 20. 11. 2017.

Kontakt: nabava@mint.hr

Telefon: 01/61 69 234, 61 69 279

**POZIV NA DOSTAVU PONUDA ZA NABAVU USLUGE POPRAVKA I ODRŽAVANJA SLUŽBENIH VOZILA MINISTARSTVA TURIZMA RH**

Ovim putem oglašavamo poziv na dostavu ponuda sukladno Pravilniku o provedbi jednostavnih nabava u Ministarstvu turizma RH od 16. 01. 2017.

Ponudu molimo isključivo elektronski dostaviti na e-adresu naručitelja - Ministarstvo turizma: nabava@mint.hr **najkasnije do 29. 11. 2017. do 10.00 sati.**

**Ne zaprimaju se pisane ponude!!!**

# Ponudbeni list i troškovnik se ispunjavaju u cijelosti, te ovjeravaju pečatom ponuditelja.

 OVLAŠTENI PREDSTAVNIK NARUČITELJA

 Dražen Ružić, dipl. ing. el.

 

**REPUBLIKA HRVATSKA**

# MINISTARSTVO TURIZMA

**POZIV NA DOSTAVU PONUDA**

**NABAVA USLUGE POPRAVKA I ODRŽAVANJA SLUŽBENIH**

**VOZILA MINISTARSTVA TURIZMA RH**

EVIDENCIJSKI BROJ NABAVE: BN-36-2017.

#

*Zagreb, studeni 2017.*

Sukladno odredbama čl. 15. st. 2. Zakona o javnoj nabavi (NN br: 120/2016) (u daljnjem tekstu: **Zakon**) i čl. 12. Pravilnika o provedbi jednostavnih nabava u Ministarstvu turizma RH od 16. 01. 2017. godine (u daljnjem tekstu: **Pravilnik**), Ministarstvo turizma RH (u daljnjem tekstu: **Naručitelj**) izradilo je Poziv na dostavu ponuda (u daljnjem tekstu: **Poziv**), slijedećeg sadržaja:

# Opći podaci

* 1. Ministarstvo turizma RH, Prisavlje 14, 10 000 Zagreb, OIB: 87892589782, telefon: +385 1 616 9111, telefaks: +385 1 616 9205, internetska adresa: [www.mint.hr](http://www.mint.hr) , adresa elektronske pošte: nabava@mint.hr
	2. **Kontakt:**

# nabava@mint.hr

* 1. **Procijenjena vrijednost nabave:** =199.000,00 kn (bez PDV-a).
	2. **Vrsta ugovora o nabavi:** Ugovor o nabavi usluga.
	3. Naručitelj će s odabranim ponuditeljem sklopiti ugovor o nabavi predmetnih usluga (usluge održavanja i servisiranja službenih vozila Naručitelja), po osiguranju sredstava za predmetne usluge, te ostalih uvjeta iz toč. 2.6. ovog Poziva.

# Podaci o predmetu nabave

# Opis predmeta nabave: Poziv na dostavu ponude se provodi radi nabave usluge popravka i održavanja službenih vozila Naručitelja;

# Sukladno odredbi čl. 74. Zakona CPV oznaka i naziv glasi: 50112000-3, Usluge popravka i održavanja automobila.

# 2.2. Opis i oznaka grupa predmeta nabave: Predmet nabave nije podijeljen na grupe.

# 2.3. Količina predmeta nabave: Naručitelj količinu predmeta nabave određuje kao okvirnu, iz razloga jer nabavu predmetnih usluga zbog njihove prirode i drugih objektivnih okolnosti nije moguće unaprijed odrediti točnom količinom.

# Stvarna nabavljena količina predmetnih usluga na temelju budućeg sklopljenog predmetnog ugovora može biti veća ili manja od okvirne količine. Ukupna plaćanja bez poreza na dodanu vrijednost na temelju sklopljenog predmetnog ugovora ne smiju prelaziti procijenjenu vrijednost nabave.

**Napomena:** s odabranim ponuditeljem sklopiti će se predmetni ugovor sukladno prethodno osiguranim financijskim sredstvima do ukupnog iznosa procijenjene vrijednosti predmetne nabave, odnosno =199.000,00 kn. (iznos bez PDV-a), a plaćanja će se vršiti u roku od 30 dana od dana uredno zaprimljenih a neosporenih računa u sjedištu Naručitelja za stvarno odrađene i neosporene predmetne usluge.

#  Ponude koje ne zadovoljavaju minimalne zahtjeve neće biti razmatrane !

# 2.5. Troškovnik: troškovnik predmetnih usluga nalazi se u Prilogu 2. ovog Poziva.

Mjesto pružanja usluga predmeta nabave:

Mjesto izvršenja usluge je područje cijele Republike Hrvatske, a **obavezno i minimalno u slijedećim mjestima:**

**Zagreb, Split, Osijek, Rijeka, Varaždin, Zadar, Šibenik, Dubrovnik, Pula, Slavonski Brod.**

Ponuditelj se obvezuje da će pod istim uvjetima osigurati predmetne usluge na svim ponuđenim lokacijama, a minimalno u prethodno nabrojenim mjestima.

Naručitelj prethodno navedenu minimalnu servisnu mrežu traži iz razloga postojanja njegovih područnih jedinica i/ili ispostava.

# 2.6. Rok trajanja ugovora:

Ugovor će biti sklopljen na razdoblje od 01. 01. do 31. 12. 2018., odnosno do nastupanja prvog od slijedećih raskidnih uvjeta:

- do utrošenja osiguranih financijskih sredstava za predmetnu nabavu u 2018;

- do stupanja na snagu prvog pojedinačnog ugovora sklopljenog temeljem predmetnog okvirnog sporazuma sklopljenog od strane SDUzSJN-a za predmetne usluge;

**-** do prestanka funkcioniranja Ministarstva turizma RH kao samostalnog središnjeg tijela državne uprave, u kojem slučaju sva prava i obveze iz predmetnog ugovora sklopljenog po ovom Pozivu prelaze na pravnog slijednika Naručitelja;

- do izdvajanja SSTI-a iz sastava Ministarstva turizma RH, u kojem slučaju će sva prava i obveze iz ovog Ugovora u dijelu vezano uz SSTI prijeći na drugo tijelo središnje uprave kojem se SSTI pripaja.

#  3. Odredbe o sposobnosti ponuditelja

# 3.1. Uvjeti pravne i poslovne sposobnosti ponuditelja, te dokumenti kojima dokazuju sposobnost:

# 3.1.1. Izvod o upisu u sudski, obrtni, strukovni ili drugi odgovarajući registar države sjedišta gospodarskog subjekta ili ako se oni ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela.

#  Izvod ili izjava ne smije biti starija od 3 (tri) mjeseca računajući od dana početka postupka nabave.

#  U slučaju zajednice ponuditelja svi članovi zajednice obvezni su pojedinačno dokazati svoju sposobnost.

**3.1.2.** **Potvrda porezne uprave** o nepostojanju duga s osnove dospjelih poreznih

 obveza i obveza za mirovinsko i zdravstveno osiguranje ne starija od 30 dana od

 dana početka postupka nabave.

**4. Tehnička i stručna sposobnost-minimalne razine**

Tehničku i stručnu sposobnost za izvršenjeugovora o nabavi predmetnih usluga

 ponuditelji dokazuju slijedećimdokazima:

**4.1.** **Izjava ponuditelja o servisnoj mreži koji ponuditelj ima ili mu je na raspolaganju u svrhu izvršenja ugovora.**

Ponuditelj mora imati vlastitu servisnu mrežu, odnosno imati na raspolaganju minimalno servisnu mrežu na području slijedećih gradova:

 Zagreb, Split, Osijek, Rijeka, Varaždin, Zadar, Šibenik**,** Dubrovnik, Pula, Slavonski Brod.

 Gospodarski subjekt se može po potrebi, za određene ugovore, osloniti na sposobnost drugih subjekata, bez obzira na pravnu prirodu njihova međusobna odnosa. U tom slučaju gospodarski subjekt mora dokazati da će imati na raspolaganju sve resurse (ljudske i tehničke) nužne za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu.

**4.2.** **Popis stručnih osoba koji će za cijelo vrijeme trajanja ugovora obavljati traženu predmetnu uslugu s navedenom stručnom spremom i priloženim ispravama.**

 Ponuditelj mora imati na raspolaganju minimalno 4 (četiri) izvršna djelatnika (automehaničara i/ili autoelektričara) po radionici u mjestu izvršenja predmetne usluge koji će obavljati poslove održavanja i servisiranja vozila.

**Kao dokaz priložiti za svaku radionicu Izjavu s imenom i prezimenom djelatnika, te navesti stručnu kvalifikaciju djelatnika.**

 Ponuditelj mora imati na raspolaganju minimalno 1 (jednog) djelatnika po servisnoj radionici u mjestu izvršenja predmetne usluge koji je osposobljen za servisiranje klima uređaja.

**Kao dokaz priložiti važeće uvjerenje o stručnoj osposobljenosti za rad s kontroliranim tvarima.**

**4.3. Izjava o alatima, uređajima ili tehničkoj opremi koja je pružatelju usluga na raspolaganju u svrhu izvršenja ugovora.**

 Ponuditelj mora priložiti izjavu da u servisnim radionicama po lokacijama, kako slijedi, ima na raspolaganju slijedeće **minimalne uvjete i opremljenost**:

**Zagreb, Split, Osijek, Rijeka, Pula:**

* Minimalno 4 (četiri) dizalice minimalne nosivosti 3t;
* Minimalno 2 (dva) uređaja za univerzalnu dijagnostiku;
* Minimalno 2 (dva) uređaja za kontrolu svjetala;
* Minimalno 1 (jedan) uređaj za kontrolu i punjenje klima uređaja;
* Minimalno 1 (jedan) uređaj za kompjutersku geometriju kotača;
* Minimalno 1 (jedan) uređaj za kontrolu tehničke ispravnosti kočnica i podvozja;
* Minimalno 1 (jedan) uređaj za kontrolu ispušnih plinova.

**Varaždin, Zadar, Šibenik, Dubrovnik Slavonski Brod:**

- Minimalno 3 (tri) dizalice minimalne nosivosti 3t;

- Minimalno 1 (jedan) uređaj za univerzalnu dijagnostiku;

- Minimalno 1 (jedan) uređaj za kontrolu svjetala;

- Minimalno 1 (jedan) uređaj za kontrolu i punjenje klima uređaja;

- Minimalno 1 (jedan) uređaj za kompjutersku geometriju kotača;

- Minimalno 1 (jedan) uređaj za kontrolu tehničke ispravnosti kočnica i podvozja;

- Minimalno 1 (jedan) uređaj za kontrolu ispušnih plinova.

**Napomena:** slobodna je procjena Naručitelja shodno njegovim službenim potrebama i dinamici odvijanja radnih procesa a s obzirom na broj službenih vozila koja ima na raspolaganju da je prethodno potrebna oprema ponuditelja minimum s obzirom na što kraći rok izvršavanja traženih usluga u servisima po gradovima.

Popis tehničke opreme koja mu je na raspolaganju mora sadržavati naziv proizvođača, tip, model i serijski broj uređaja.

**Kao dokaz posjedovanja tehničke opreme Ponuditelj mora dostaviti Izjavu o minimalnoj opremljenosti koja sadrži popis navedene opreme te istom mora jamčiti za istinitost podataka.**

**Svi dostavljeni dokazi sposobnosti, izjave i uvjerenja traženi ovim Pozivom podliježu slobodnoj provjeri od strane Naručitelja.**

# U slučaju da Naručitelj prilikom provjere istinitosti dostavljenih mu podataka utvrdi da je ponuditelj dostavio neistinite podatke – isto predstavlja osnovu za odbijanje ponude, ne potpisivanje, odnosno raskid ugovora.

**4. 4. Izjava o obvezivosti ugrađivanja isključivo originalnih ili jednakovrijednih rezervnih dijelova.**

Ponuditelj daje Izjavu da se obvezuje se da će ugrađivati isključivo originalne ili jednakovrijedne rezervne dijelove**.**

Jednakovrijednost dokazuje BER certifikatom za minimalno 10 (deset) dobavljača rezervnih dijelova koje ugrađuje. Naručitelj zadržava pravo i naknadno zatražiti BER certifikat za isporučene rezervne dijelove za cijelo vrijeme trajanja ugovora.

**5. Ostali uvjeti kojima Ponuditelj dokazuje sposobnost**

**5.1. Izjava o postojanju službe za kvarove**

Ponuditelj mora dokazati postojanje službe za dojavu kvarova kao i organiziranu vučnu službu, raspoloživu 0-24 sata o čemu je potrebno priložiti **Izjavu s brojem telefona, i imenom i prezimenom kontakt osobe/a zaduženih za navedeno za sve tražene lokacije.**

**5.2. Izjava o korištenju normi sati**

Ponuditelj mora priložiti izjavu da će koristiti normu sati za izvršene usluge (mehaničarske, autoelektričarske, lakirerske i limarske) sukladno uvjetima i uputama proizvođača vozila ( po završetku usluge popravka vozila i ovjere radnog naloga Ponuditelja od strane Naručitelja isti zadržava pravo provjere obračunatih sati za navedenu uslugu ).

**5.3. Izjava o online pristupu katalogu rezervnih dijelova**

Ponuditelj je dužan, o svom trošku, omogućiti online pristup katalogu rezervnih dijelova na minimalno lokacijama mjesta izvršenja usluge. Katalog rezervnih dijelova sadrži kataloške brojeve i važeće veleprodajne cijene Ponuditelja. Ponuditelj online ažurira eventualne promjene u katalogu rezervnih dijelova o svom trošku. Ponuditelj će sve potrebne rezervne dijelove sukladne uvjetima i uputama proizvođača za servisne usluge i popravke kao i isporuke istih na skladišta Naručitelja po tehničkim jedinicama fakturirati prema online cjeniku rezervnih dijelova.

# 5.4. Prijava u registar onečišćenja okoliša

Prijava u registar onečišćenja okoliša za 2016. godinu ( Obrazac PI.I ). Ponuditelj mora dokazati da će na pravilan način zbrinjavati otpad u svim servisnim radionama koji nastaje prilikom obavljanja predmeta nabave.

Izdavatelj dokaza: Nadležno upravno tijelo za vođenje registra onečišćenja okoliša u svakoj županiji gdje se nalazi servisna radiona za obavljanje predmeta nabave.

**5.5. Uvjeti sposobnosti u slučaju zajednice ponuditelja:**

 Svi članovi zajednice ponuditelja obvezni su pojedinačno dokazati svoju pravnu i poslovnu sposobnost iz točke 3.1.1. i 3.1.2. ovog Poziva.

Minimalne razine tehničke i stručne sposobnosti iz točke 4. ovog Poziva utvrđuju se za sve članove zajednice ponuditelja zajednički.

# NAPOMENA: Sve izjave koje Ponuditelj daje Naručitelju kao priloge poziva moraju biti potpisani od odgovorne osobe ponuditelja ovlaštene za njegovo zastupanje i ovjereni službenim pečatom ponuditelja.

# 6. Podaci o ponudi

**6.1. Sadržaj i način izrade ponude**

**6.1.1. Elektronska ponuda**

Elektronska ponuda je izjava volje ponuditelja, dana u obliku elektroničkog dokumenta (PDF), da pruži usluge sukladno uvjetima i zahtjevima navedenima u Pozivu na dostavu ponuda. Ponuda sadrži:

1. Popunjeni ponudbeni list (Prilog 1 ovog Poziva);
2. Tražene dokaze sposobnosti;
3. Popunjeni troškovnik (Prilog 2 ovog Poziva)

Ponuda se izrađuje na način da čini cjelinu, u obliku jednog PDF dokumenta. Ako zbog opsega ili drugih objektivnih okolnosti ponuda ne može biti izrađena na način da čini cjelinu (npr veličina datoteke), onda se izrađuje u dva ili više dijelova, pri čemu onda svaki od takvih elektroničkih dokumenata jasno moraju biti naznačeni kao dijelovi jedne ponude. Stranice ponude se numeriraju. Dijelove ponude kao što su uzorci, katalozi, mediji za pohranjivanje podataka i sl. koji ne mogu biti dio PDF dokumenta, ponuditelj obilježava nazivom i navodi u sadržaju ponude kao dio ponude, te u roku za dostavu svoje elektroničke ponude - dostavlja na adresu Naručitelja: Ministarstvo turizma RH, Prisavlje 14, Zagreb, pisarnica Ministarstva, visoko prizemlje soba br: 51. Ispravci u ponudi moraju biti izrađeni na način da su vidljivi. Ispravci moraju uz navod datuma ispravka biti potvrđeni potpisom ponuditelja.

Elektronska ponuda se dostavlja u obliku cjelovitog pdf dokumenta u privitku e-maila, koji se dostavlja isključivo na slijedeću adresu Naručitelja: nabava@mint.hr

Elektronska ponuda sadrži scan svih potrebnih dokumenta i dokaza sposobnosti u obliku pdf dokumenta. Ponuditelj može do isteka roka za dostavu ponuda dostaviti izmjenu i/ili dopunu ponude, kao i obavijest o odustanku od podnošenja ponude. Izmjena i/ili dopuna ponude kao i obavijest o odustanku od ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

 Ponuditelj može do isteka roka za dostavu ponuda pisanom izjavom, scanom pisane izjave kao i e-mailom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom na omotnici da se radi o odustajanju od ponude.

**Napomena: ponuditelji podnose samo jednu ponudu u elektronskom obliku.**

**6.2. Način dostave:**

#  Elektronska ponuda se dostavlja u obliku pdf dokumenta u privitku maila isključivo na slijedeću adresu Naručitelja: nabava@mint.hr

# 6.3. Navod o načinu dostave dokumenata koji su zajednički za više grupa predmeta nabave: nije primjenjivo u predmetnom postupku. Predmet nabave nije podijeljen na grupe.

## 6.4. Minimalni zahtjevi koje alternativne ponude moraju ispunjavati u odnosu na predmet nabave: nije primjenjivo u predmetnom postupku. Alternativne ponude nisu dopuštene.

## 6.5. Način elektroničke dostave ponude te zahtjevi vezani uz elektronički prijenos i dostavu ponuda: Elektronička dostava ponuda je dopuštena.

## 6.6. Način određivanja cijene ponude:

 Cijene u ponudi trebaju biti izražene u kunama i bez PDV-a za cjelokupni predmet nabave. U cijenu ponude bez PDV-a moraju biti uračunati svi troškovi i popusti, ukoliko ih ponuditelj daje.

 Ukupnu cijenu ponude čini cijena ponude s PDV-om.

 Cijena ponude piše se brojkama.

 Cijene se upisuju u tablicu iz Priloga 2. - „Troškovnik“, kao i u tablicu Priloga

 1. - Ponudbeni list.

 Ponuđene cijene su nepromjenjive za vrijeme trajanja predmetnog ugovora o nabavi. Naručitelj zadržava pravo da se u slučaju promjene cijena usluga na tržištu, primjenjuje ona cijena koja je povoljnija za Naručitelja.

 Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost.

# 6.7. Valuta ponude: Cijena ponude izražena u kunama (kn).

## 6.8. Kriterij za odabir ponude: Kriterij za odabir ponude je ekonomski najpovoljnija ponuda, sukladno kriterijima navedenim u tablicama iz Priloga 2 ovog Poziva.

## 6.9. Jezik i pismo na kojem se izrađuje ponuda: Ponuda mora biti izrađena na hrvatskom jeziku i latiničnom pismu.

## 6.10. Rok valjanosti ponude: Rok valjanosti ponude ne može biti kraći od 90 (devedeset) dana od dana isteka roka za dostavu ponuda.

# 7. Ostale odredbe

#  **7.1.** Odredbe koje se odnose na zajednicu ponuditelja:

 Zajednica ponuditelja je udruženje više gospodarskih subjekata koje je pravodobno dostavilo zajedničku ponudu. U slučaju zajedničke ponude, ponuda odnosno ponudbeni list mora sadržavati podatke o svakom članu zajednice ponuditelja, uz obveznu naznaku člana zajednice ponuditelja koji je ovlašten za komunikaciju s Naručiteljem.

 Odgovornost ponuditelja iz zajedničke ponude je solidarna.

 Gospodarski subjekti iz zajednice ponuditelja moraju u zajedničkoj ponudi dokazati pojedinačnu sposobnost iz točke 3.1.1. i točke 3.1.2. ovog Poziva.

U slučaju odabira ponude zajednice ponuditelja Naručitelj može poslije odabira od zajednice ponuditelja zahtijevati određeni pravni oblik u mjeri u kojoj je to potrebno za zadovoljavajuće izvršenje ugovora (npr. međusobni sporazum, ugovor o poslovnoj suradnji ili slično). Navedeni akt mora biti potpisan i ovjeren od svih članova zajednice ponuditelja.

U zajedničkoj ponudi mora biti navedeno koji će dio ugovora o nabavi (predmet, količina, vrijednost i postotni dio) izvršavati pojedini član zajednice ponuditelja. Taj podatak pojedini član zajednice ponuditelja iskazuje u Prilogu 1- Ponudbenom listu Poziva. Naručitelj neposredno plaća svakom članu zajednice ponuditelja za onaj dio ugovora o javnoj nabavi koji je on izvršio, ako zajednica ponuditelja ne odredi drugačije. Odgovornost ponuditelja iz zajednice ponuditelja je solidarna.

 Ponuditelj koji je samostalno podnio ponudu, ne smije istodobno sudjelovati u zajedničkoj ponudi za predmet nadmetanja. Takvom ponuditelju bit će odbijene sve njegove ponude.

## 7.2. Odredbe koje se odnose na podizvoditelje:

 Podizvoditelj je gospodarski subjekt koji za odabranog ponuditelja s kojim je naručitelj sklopio ugovor o javnoj nabavi, pruža usluge koje su neposredno povezane s predmetom nabave.

 Gospodarski subjekti koji namjeravaju dati dio ugovora o javnoj nabavi u podugovor jednom ili više podizvoditelja dužni su u ponudi (Ponudbeni list – Prilog 1 Poziva na dostavu ponuda) navesti sljedeće podatke:

1. naziv ili tvrtku, sjedište, OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo) i broj računa podizvoditelja, i

2. predmet, količinu, vrijednost podugovora i postotni dio ugovora o nabavi koji se daje u podugovor.

Ako je odabrani ponuditelj dio ugovora o nabavi dao u podugovor, podaci o podizvoditelj-u/ima moraju biti navedeni u ugovoru o nabavi.

Naručitelj je obvezan neposredno plaćati podizvoditelju za pružene usluge.

Odabrani ponuditelj može tijekom izvršenja ugovora o bagatelnoj nabavi od Naručitelja pisanim putem zahtijevati:

* promjenu podizvoditelja za onaj dio ugovora o bagatelnoj nabavi koji je prethodno dao u podugovor,
* preuzimanje izvršenja dijela ugovora o bagatelnoj nabavi koji je prethodno dao u podugovor,
* uvođenje jednog ili više novih podizvoditelja čiji ukupni udio ne smije prijeći 30% (tridesetposto) vrijednosti ugovora o bagatelnoj nabavi neovisno o tome je li prethodno dao dio ugovora o bagatelnoj nabavi u podugovor ili ne.

Sudjelovanje podizvoditelja ne utječe na odgovornost odabranog ponuditelja za izvršenje ugovora o bagatelnoj nabavi.

## 7.3. Datum, vrijeme i mjesto dostave i otvaranja ponuda:

Elektroničke ponude se dostavljaju putem e-maila u privitku kojeg je pdf dokument na adresu Naručitelja: nabava@mint.hr

 **Ponude je potrebno dostaviti do 29. 11. 2016. do 10:00 sati.**

 Sve ponude koje nisu zaprimljene na serveru Naručitelja do gore navedenog datuma i sata obilježit će se kao zakašnjele, te će se bez njihovog razmatranja ( otvaranja PDF privitka) uz obavijest na e-mail ponuditelja vratiti njihovom pošiljatelju.

#  Ne provodi se javno otvaranje ponuda.

#  7.4. Rok za donošenje Obavijesti o odabiru:

 Na osnovi rezultata pregleda i ocjene ponuda Naručitelj donosi Obavijest o odabiru. Njome se odabire najpovoljnija ponuda ponuditelja s kojim će se sklopiti ugovor o nabavi predmetne usluge. O ishodu nadmetanja Naručitelj će donijeti Obavijest o odabiru u pisanom obliku u roku od **15 (petnaest)** dana od dana isteka roka za dostavu ponuda, te će istu odluku zajedno s preslikom Zapisnika o otvaranju, pregledu, ocjeni i rangiranju ponuda s prijedlogom odabira ponude dostaviti na dokaziv način svim ponuditeljima koji su sudjelovali u predmetnom nadmetanju. Rok iz čl. 12. st. 22. Pravilnika je instruktivan.

**7.5. Rok, način i uvjeti plaćanja:**

 Plaćanje će se izvršiti u skladu s pravilima financijskog poslovanja korisnika Državnog proračuna u roku od 30 (trideset) dana od dana urednog primitka neosporenog računa u sjedištu Naručitelja.

## 7.6. Drugi podaci:

 **Tablice iz priloga 1. (ponudbeni list) potrebno je ispuniti te priložiti ponudi.**

 **U prilogu 2. - „Troškovnik i kriteriji za ocjenivanje“ nalazi se tablica koja se popunjava na način da ponuditelj upiše jediničnu cijenu.**

 **Ostali prilozi prilažu se ponudi kao dokazi sposobnosti Ponuditelja.**

 Pri upisivanju ponuda **NE SMIJU se dodavati redovi ili stupci, ili na bilo koji drugi način mijenjati format tablice**. Svaki dio ponude koji se, po mišljenju ponuditelja, ne može detaljno izraziti kroz ponuđeni formular potrebno je priložiti na posebnom papiru ovjerenom od strane ponuditelja.

## 7.7. Popis priloga:

##  Prilog 1. - Ponudbeni list

##  Prilog 2. - Troškovnik i kriteriji za ocjenivanje

##  Ostali prilozi (izjave, potvrde i ostali prilozi sukladno točki 4. i 5. ovim Pozivom)

 **Obvezujući nacrt ugovora**

## Napomena ponuditeljima: u Prilog 2 Poziva ponuditelji upisuju podatke u siva polja.

**Prilog 1. Ponudbeni list**

|  |
| --- |
|  |
|  |
|  |
|  |  |  |

|  |
| --- |
| **PONUDBENI LIST** |
|  |  |
| Redni broj |  | *Popunjava PONUDITELJ* |
| 1 | NAZIV PONUDITELJA |   |
| 2 | SJEDIŠTE PONUDITELJA |   |
| 3 | ADRESA PONUDITELJA |   |
| 4 | OIB PONUDITELJA |   |
| 5 | POSLOVNI (ŽIRO) RAČUN, OTVOREN KOD |   |
| 6 | BROJ RAČUNA (IBAN) |   |
| 7 | PONUDITELJ JE OBVEZNIK PLAĆANJA PDV-a (DA/NE) |   |
| 8 | ADRESA DOSTAVE POŠTE |   |
| 9 | ADRESA E-POŠTE |   |
| 10 | KONTAKT OSOBA PONUDITELJA  |   |
| 11 | OVLAŠTENA OSOBA ZA POTPISIVANJE UGOVORA |   |
| 12 | ODGOVORNA OSOBA ZA REALIZACIJU UGOVORA |   |
| 13 | BROJ TELEFONA |   |
| 14 | KONTAKT BROJ FAKSA |   |
| 15 | PREDMET NABAVE |   |
| 16 | BROJ PONUDE |   |
| 17 | NAZIV PODIZVODITELJA |   |
| 18 | ADRESA PODIZVODITELJA |   |
| 19 | PODACI O DIJELU UGOVORA O NABAVI, AKO SE DIO UGOVORA DAJE U PODUGOVOR |   |
| 20 | CIJENA PONUDE BEZ PDV-A |   |
| 21 | IZNOS PDV-A |   |
| 22 | CIJENA PONUDE S PDV-OM |   |
| 23 | ROK VALJANOSTI PONUDE |   |
| 24 | DATUM I POTPIS PONUDE |   |
|  |  |  |
| **NAPOMENA kod ispunjavanja ponudbenog lista:** |  |
| Ako se radi o **zajednici ponuditelja**, ponudbeni list mora sadržavati podatke iz točki 1-4, 6-10 i 13-14 za svakog člana zajednice ponuditelja uz obveznu naznaku člana zajednice ponuditelja koji je ovlašten za komunikaciju s naručiteljem.  |
| Ovisno o broju članova zajednice ponuditelja, ponuditelj može dodavati potrebne retke u tablici ponudbenog lista. |
| Ako ponuditelj nije u sustavu poreza na dodanu vrijednost, u ponudbenom listu, na mjesto predviđeno za upis cijene ponude s PDV-om, upisuje se isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a ostavlja se prazno.**Rubrike 20. do uklj. 22. u postupcima sukladno kriteriju ekonomski najpovoljnije ponude sadrže samo jedan od kriterija – visinu (iznos) cijene, i isti se u tom slučaju ne smatra ukupnim iznosom ponude, već se ukupna cijena računa kao skup svih kriterija sukladno zadanojj formuli.** |

 m.p. \_\_\_\_\_\_\_\_\_\_\_\_\_\_\_\_\_\_\_\_\_\_\_\_

#  (potpis ovlaštene osobe)

U \_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_ 2017.

**Prilog 2. TROŠKOVNIK I KRITERIJI ZA OCJENIVANJE**



# Iskazane neto cijene uključuju i sve popuste!

#

#

#

#

# *- kriteriji za ocjenjivanje ponuda*

|  |
| --- |
| U = Udaljenost servisa od Prisavlja 14 izražena u km (zaokružena na 1 decimalu), prema HAK planeru, |
| Bu = Broj bodova za udaljenost (U) | Od 1 do 50 |  |
| Za U < 15; Bu=50 |  |  |
| Za (U ≥ 15 do U=20); Bu=25  |  |  |
| Za U>20; Bu=1  |  |  |
|  |  |  |
| D = Broj pozitivnih odgovora za obavezu da iz servisa dođu po vozilo |  |
| Bd = D\*10 | Od 0 do 100 |  |
|  |  |  |
| Csf = Cijena redovnog servisa Škoda Fabia |  |  |
| Bsf = Bodovi za cijenu servisa Škoda Fabia | Od 1 do 50 |  |
| Za Csf < 1.500,00 kn; Bsf=50 |  |  |
| Za (Csf ≥ 1.500,00 kn do Csf=1.800,00 kn); Bsf=25  |  |  |
| Za Csf>1.800,00; Bsf=1  |  |  |
|  |  |  |
| Cso = Cijena redovnog servisa Škoda Octavia |  |  |
| Bso = Bodovi za cijenu servisa Škoda Octavia | Od 1 do 50 |  |
| Za Cso < 2.000,00 kn; Bso=50 |  |  |
| Za (Cso ≥ 2.000,00 kn do Cso=2.500,00 kn); Bso=25  |  |  |
| Za Cso>2.500,00; Bso=1  |  |  |
|  |  |  |
| Csa = Cijena redovnog servisa Audi A6 4.2 FSI Quattro tiptronic |  |
| Bsa = Bodovi za cijenu servisa Audi A6 4.2 FSI Quattro tiptronic | Od 1 do 50 |  |
| Za Csa < 5.800,00 kn; Bsa=50 |  |  |
| Za (Csa ≥ 5.800,00 kn do Csa=6.200,00 kn); Bsa=25  |  |  |
| Za Csa>6.200,00; Bsa=1  |  |  |
|  |  |  |
| Buk (Bodovi ukupno) |  |  |
| Buk = Bu + Bd + Bsf + Bso + Bsa | Od 4 do 300 |  |
|  |  |  |

# Prilog 3. - LOKACIJE NARUČITELJA (Vezano uz Prilog 2) :

- **Zagreb, Prisavlje 14**

**- Osijek, Šetalište K.F.Šepera 1d**

**- Rijeka, Osječka 50**

**- Zadar, Ivana Mažuranića 80**

**- Sl. Brod, Trg Petra Krešimira IV**

**- Varaždin, Stanka Vraza 4**

**- Pula, Bože Gumpca 36**

**- Dubrovnik, Vukovarska 16**

**- Šibenik, Stjepana Radića 30**

**- Split, Mike Tripala 6**

**PRILOG 4. Obvezujući nacrt ugovora**

MINISTARSTVO TURIZMA, sa sjedištem u Zagrebu, ulica Prisavlje 14, OIB: 87892589782, zastupano po ministru \_\_\_\_\_\_\_\_\_\_ (u daljnjem tekstu: Naručitelj)

i

\_\_\_\_\_\_\_\_\_\_\_\_\_\_\_\_\_\_\_\_\_\_, sa sjedištem u \_\_\_\_\_\_\_\_\_, ulica \_\_\_\_\_\_\_\_\_\_\_\_\_, OIB: \_\_\_\_\_\_\_\_\_\_\_\_\_\_\_\_ zastupano po vlasniku \_\_\_\_\_\_\_\_\_\_\_\_\_ ( u daljnjem tekstu: Izvršitelj)

Naručitelj i Izvršitelj (u daljnjem tekstu: **Ugovorne strane**) sklopili su sljedeći

**UGOVOR br. \_\_\_\_\_\_\_\_\_**

**o pružanju usluge popravka i održavanja**

**službenih vozila Ministarstva turizma**

(u daljnjem tekstu: **Ugovor)**

**Članak 1.**

 Temeljem prethodno provedenog postupka bagatelne nabave ev. broj BN-36-2017 od \_\_\_\_\_\_\_\_\_\_, Ugovorne strane sporazumno utvrđuju da dokumentacija iz predmetnog postupka bagatelne objavljena u njegovom Pozivu - čini sastavni dio ovog Ugovora.

 Ugovorne strane ugovaraju da će Izvršitelj obavljati usluge popravka i održavanja Naručiteljevih službenih vozila:

- redovite servisne usluge,

- automehaničarske radove,

- dijagnostika vozila,

- autoelektričarske radove,

- autolimarske radove,

- autolakirerske radove,

- ugradnja opreme i originalnih ili jednakovrijednih rezervnih dijelova,

**Članak 2.**

 Izvršitelj se obvezuje stručno i kvalitetno obavljati usluge popravka i održavanja Naručiteljevih službenih vozila u skladu s proizvođačkim, tehnološkim, radnim, organizacijskim i tvorničkim normativima za svaki pojedini tip vozila, i to po cijeni koja neće prelaziti iznose iz Ponude Izvršitelja br. \_\_\_\_\_ od \_\_\_\_\_ (u daljnjem tekstu: **Ponuda**), koja čini sastavni dio Ugovora.

Navedene cijene u Ponudi su nepromjenjive i važeće do kraja važenja Ugovora.

Ugovorne strane ugovaraju vrijednost Ugovora do najvišeg iznosa cijene od \_\_\_\_\_\_\_ kuna.

U cijenu nije uključen PDV.

**Članak 3.**

 Izvršitelj se obvezuje predmetne usluge iz članka 1. Ugovora, a poglavito u mjestima sukladno Pozivu na dostavu ponuda obavljati putem svoje pripadajuće servisne i distribucijske mreže Izvršitelj će navedene usluge obavljati bez ograničenja po pojedinim lokacijama Naručiteljevih vozila, bez obzira gdje je bazno polazište vozila.

Za izvršenje svih usluga Izvršitelj odnosno servisni partneri posjeduju adekvatnu opremu, softver i stručnu radnu snagu.

**Članak 4.**

 Izvršitelj jamči u svoje i u ime servisnih partnera iz servisne mreže, sukladno normativima i tehnološkoj dokumentaciji za kvalitetu svih obavljenih usluga i popravaka te zamijenjenih dijelova. Sve naknade radnje i ugrađene dijelove koji podliježu jamstvu, Izvršitelj će obaviti odnosno zamijeniti na vlastiti trošak te su isti isključiva odgovornost Izvršitelja. Ova se odredba ne odnosi na štete i kvarove nastale uslijed nepažnje, odnosno nepravilnog rukovanja Naručitelja.

**Članak 5.**

Izvršitelj se obvezuje da će po odobrenoj i izvršenoj usluzi dostaviti račun sa specifikacijom za obavljene usluge i ugradnju dijelova i materijala.

Uz račun Izvršitelj prilaže specifikaciju radova ili presliku radnog naloga i pisane dokaze o ostvarenju drugih troškova, kao i zapisnik o primopredaji sredstava na uporabu po izvršenim uslugama, ovjeren od strane Izvršitelja i Naručitelja usluge.

Danom izvršenja usluge smatra se dan kada je Naručitelj po izvršenju usluge od Izvršitelja preuzeo ispravno motorno vozilo.

Ugovorne strane suglasno utvrđuju kako Naručitelja obvezuju i računi za obavljene servisne usluge i popravke Naručiteljevih vozila iz Izvršiteljevog programa iz članka 1. Ugovora, za slučaj da su Naručitelju ispostavljeni neposredno od strane Izvršiteljevih ovlaštenih servisnih partnera iz servisne mreže, ukoliko su sukladni odredbama Ugovora.

Naručitelj se obvezuje da će ispostavljene račune namiriti Izvršitelju, odnosno njegovom ovlaštenom servisnom partneru iz Popisa - servisne mreže, u roku od 30 (trideset) dana po njihovom primitku i ovjeri od strane Izvršitelja.

U slučaju kašnjenja plaćanja Naručitelj duguje Izvršitelju , odnosno podizvršitelju zakonsku zateznu kamatu.

**Članak 6.**

Izvršitelj se obvezuje Naručitelju pružiti prioritetni i najkraći mogući rok obavljanja usluga.

**Članak 7.**

 Dopremu i predaju vozila u servis osigurava Naručitelj, a primopredaju obavlja ovlašteni predstavnik Naručitelja s prijavom neispravnosti.

**Članak 8.**

Po izvršenju usluge popravka i održavanja, izvršit će se ispitivanje vozila od strane nadležne osobe Naručitelja i nakon toga sastaviti i potpisati zapisnik ( radni nalog ) o preuzimanju uz predočenje svih neispravnih, oštećenih i/ili zamijenjenih dijelova.

**Članak 9.**

 Naručitelj zadržava pravo kontrole pridržavanja normativa, tehnološke dokumentacije i cjenika dijelova, izravno u prostorijama i putem dokumentacije Izvršitelja i njegovih servisnih partnera iz servisne mreže.

**Članak 10.**

 Izvršitelj se obvezuje nadoknaditi svu štetu prouzročenu na vozilu i opremi tijekom razdoblja kada se ono nalazi u njegovim prostorijama.

**Članak 11.**

 Izvršitelj neće biti odgovoran ako ne može izvršiti svoje obveze prema Ugovoru radi uzroka koji se mogu pripisati višoj sili, tj. svakog događaja koji je izvan njegove kontrole, ali nije ograničen na:

* prirodne katastrofe;
* teške nesreće kao što su požari, potresi, eksplozije;
* ratno stanje.

Ugovorna strana koja je radi djelovanja više sile u cjelini ili djelomično spriječena u izvršenju ugovorne obveze, dužna je drugu stranu o tome izvijestiti pisanim putem u roku od 24 (dvadesetičetiri) sata od trenutka nastanka više sile.

Ugovorne strane će sporazumno utvrditi hoće li, s obzirom na predviđeno trajanje više sile, odrediti novi rok za pružanje usluga ili će Ugovor raskinuti.

  **Članak 12.**

Ugovor će biti sklopljen na razdoblje od 01. 01. do 31. 12. 2018., odnosno do nastupanja prvog od slijedećih raskidnih uvjeta:

- do utrošenja osiguranih financijskih sredstava za predmetnu nabavu u 2018;

- do stupanja na snagu prvog pojedinačnog ugovora sklopljenog temeljem predmetnog okvirnog sporazuma sklopljenog od strane SDUzSJN-a za predmetne usluge;

- do prestanka funkcioniranja Ministarstva turizma RH kao samostalnog središnjeg tijela državne uprave, u kojem slučaju sva prava i obveze iz predmetnog ugovora sklopljenog po ovom Pozivu prelaze na pravnog slijednika Naručitelja;

- do izdvajanja SSTI-a iz sastava Ministarstva turizma RH, u kojem slučaju će sva prava i obveze iz ovog Ugovora u dijelu vezano uz SSTI prijeći na drugo tijelo središnje uprave kojem se SSTI pripaja.

**Članak 13.**

 Izmjene i dopune Ugovora može predložiti svaka Ugovorna stranka u pisanom obliku sa detaljnim obrazloženjem.

 Izmjene i dopune obvezuju Ugovorne strane samo ako su sastavljene i prihvaćene u pisanom obliku te na način i postupkom po kojem je sklopljen ovaj Ugovor.

Izmjene i dopune Ugovora moguće su u okviru odredbi predmetnog Poziva na dostavu ponuda.

 Ugovorne strane imaju pravo otkazati Ugovor pisanim putem s otkaznim rokom od 30 (trideset) dana, računajući od dana primitka otkaza Ugovora kod druge strane ovog Ugovora.

**Članak 14.**

 Sve eventualne sporove iz ovog Ugovora, Ugovorne strane pokušat će riješiti mirnim putem, a ukoliko ne postignu sporazum, spor će razriješiti stvarno nadležni sud u Zagrebu.

**Članak 15.**

 Ugovor je sastavljen u 6 (šest) istovjetnih primjeraka, od kojih svaka Ugovorna strana zadržava po 3 (tri) primjerka.

|  |  |  |
| --- | --- | --- |
|  **ZA IZVRŠITELJA**  \_\_\_\_\_\_\_\_\_\_\_\_\_ |  |  **ZA NARUČITELJA** **ministar** |
|  |  |  Gari Cappelli |
|  |  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |  |
|  |  |  |
|   |  |  |

 KLASA:

 URBROJ:

 U Zagrebu, \_\_\_\_\_. \_\_\_\_\_. 2017.

# Prilog 5.

# Izjava ponuditelja o prihvaćanju uvjeta iz Poziva i obvezujućeg nacrta prijedloga ugovora

# Naziv ponuditelja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Sjedište ponuditelja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# OIB \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# IZJAVA O PRIHVAĆANJU UVJETA IZ POZIVA I NACRTA UGOVORA

# Izjavljujem-o da prihvaćam-o sve uvjete iz objavljenog postupka bagatelne nabave i uvjete iz poziva te nacrta ugovora za prikupljanje pisanih ponuda za obavljanje usluge popravka i održavanja službenih vozila Ministarstva turizma.

 Osoba ovlaštena za zastupanje ponuditelja/zajednice ponuditelja

#  \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (čitko ime i prezime, potpis) m.p.

#

# U \_\_\_\_\_\_\_\_\_\_, \_\_\_\_\_\_\_\_\_god.